《感怀杂诗 其二》
清代·郑世元

刘协著《雕龙》，怀之谒休文。磬折车辐下，有才惧无闻。

又闻鲍明远，奏诗义庆门。韬知恐沉没，上书以求伸。

无称虽可疾，荣名胡因人？荣名虽可宝，此身亦宜珍。

眩玉贤者羞，自媒贞女嗔。崇实宾自至，奚为丧我真？

作者简介：郑世元，字亦亭，一字黛参，号耕余居士，嘉兴籍余姚人。雍正癸卯举人。有《耕余居士诗钞》。